open-index/open-wikipedia-markdown huggingface dataset:
Bansa Estonia

**Bansa Estonia** () iya nya raban bansa Finn Baltik ke ngena jaku Estonia. Menua bansa sida iya nya Estonia.

Jaku Estonia dikena nyadi jaku indu dikena majoriti orang Estonia; iya bisi kaul rat enggau jaku Finnik bukai, baka Jaku Finland, Karelia enggau Livonia. Jaku Finnik nya subgrup ari ruang bilik jaku Uralik ti besai agi, ti mega nyengkaum jaku Sami. Jaku tu jauh bebida ari tebal agi jaku asal bukai ti dikena di Eropah, lalu tebal agi udah diagihka ngagai ruang bilik jaku Indo-Eropah. Bansa Estonia mega tau dibagi ngagai subgrup nitihka dialek (e.g. Võro, Seto), taja pan penyarut ke baka nya udah kurang tampak ketegal pemindah dalaman enggau urbanisasi ti jampat di Estonia dalam abad ke-20.

Bisi urung 1 juta iku etnik Estonia di serata dunya, lalu tebal agi sida diau ba menua asal sida Estonia. Komuniti diaspora Estonia ditumbuhka kelebih agi di Finland, Amerika Serikat, Sweden, Kanada, enggau United Kingdom.

## Nota


## Kereban sanding
Gerija Konsepsyen Dikandung Nadai Dosa, Tartu

**Gerija Konsepsyen Dikandung Nadai Dosa** () dikelala mega gerija Katolik ba Tartu sereta nama rasmi iya "Gerija Konsepsyen Maria Dara Bungas ti Diberekat Dikandung Nadai Dosa" nya nama diberi ngagai siti gerija Katolik, ti bepalan ba nengeri Tartu, nengeri kedua pemadu besai ba Estonia.

## Sejarah
Gerija tu nya struktur ke digaga entara taun 1895 enggau 1899. Iya semina gerija parish Katolik di Tartu. Gerija bata keterubah digaga dalam taun 1862 lalu dikuduska enggau rasmi dalam taun 1899.

Begunan gerija tu digaga Wilhelm Schilling lalu digaga ngena gaya neo-gotik. Iya bepalan ba jalai Veski, Jakobi, Oru enggau Karl Ogos Hermann. Ketegal mayuh macham bansa ke nyadi eklisia tu ukai semina bisi Misa dalam jaku Estonia, tang mega dalam jaku Poland enggau English.

## Penyanding

## Laman web ke bukai
* Laman web eklesia
Gerija St Peter, Tartu

**Gerija St Peter** (, ) iya nya siti gerija abad ke-19 ari Gerija Lutheran Evangelikal Estonia ke bepalan ba Tartu, Estonia.

## Parish St Peter
Parish tu beserara ari parish St Mary kena 27 Oktober 1869. Bala eklisia ngena Gerija St. John nyentukka begunan gerija baru digaga.

## Begunan gerija
Batu pemun Gerija St Peter dipelakin kena 31 Mei 1883. Gerija Neo-Gothic digaga entara taun 1883 enggau 1884 nitihka langkar arkitek Viktor Schröter. Iya dikuduska kena 16 September 1884, lalu pengujung iya tembu dalam taun 1903, lebuh menara barat gerija nya tembu digaga, iya nya langkar Georg Hellat. Ungkus ngaga gerija nya manggai 110,000 rubles, lalu tebal agi duit nya digumpul nengah pemeri.

## Bagi dalam
Bagi dalam gerija tu mega tebal agi bechura Neo-Gothic. Ba dalam bisi ngayanka alta ti nyelai ti digaga ari taun 1900, asil Gustav Beermann; lukisan alta ti diberi nama *Kutsuv Kristus* (Kristus ti Ngangau) ti digaga ari taun 1897, asil Johann Köler; lukisan *Ketsemani aed* (Kebun Getsemani) enggau *Colgata* (Kalvari) ke hiasan sayap alta ke digaga ari taun 1925, asil ari Arnold Vihvelin; sereta siti organ enggau 22 paip ti digaga Wilhelm Müllverstedt maya taun 1891.

## Galeri

Tartu asv2022-04 img57 StPeter Church.jpg|Menara gerija
Tartu asv2022-04 img56 StPeter Church.jpg|Jenila
Tartu asv2022-04 img60 StPeter Church.jpg|Bagi dalam
Tartu asv2022-04 img59 StPeter Church.jpg|Organ
Tartu asv2022-04 img58 StPeter Church.jpg|Alta
Tartu Peetri kirik 2012.jpg|Gerija St Peter, Tartu maya taun 2012


## Penyanding
Gerija St Alexander, Tartu

**Gerija St Alexander**, tauka nama rasmi gerija tu **Gerija Parish St Alexander Nevsky** (, ) nya siti Gerija Ortodoks Apostolik Armenia ba Tartu, Estonia. 

## Sejarah
Batu pemun gerija tu dipelakin kena 27 Mei 1914. Gerija tu digaga ngena chara seni bina Rusia nitihka langkar Vladimir Lunski. Gerija baruh udah tembu digaga ujung taun 1914 lalu dikuduska kena 21 November. Gerija tu dikena eklisia Ortodoks Rusia enggau Estonia, taja pan diseraraka jam. Gerija atas tembu setaun udah nya lalu dikuduska kena 26 September 1915. 

## Maya perintah Soviet
Ba taun 1940, gerija nya diberi ngagai piak bekuasa Soviet. Bepuluh taun iya dikena nyadi gudang ulih Universiti Negeri Tartu lalu udah nya nyadi Muzium Etnografi Nasional SSR Estonia. Gerija tu dipulaika ngagai Gerija Ortodoks Apostolik Estonia dalam taun 1995. Gerija tu dikuduska baru ba musin angat taun 2003 ulih paderi parish Vadim Rebane enggau dikon Timothy Vasel. 

## Galeri

Fail:Tartu Püha Aleksandri kirik.JPG|Kubah gaya Rusia
Fail:Karlova, Sõbra tänav 19A, St. Alexander's Church.JPG|Gerija nya maya taun 2016
Fail:Tartu Pühade Aleksandrite Kirik.JPG|Gerija nya maya taun 2013


## Penyanding
Kuradisild

**Kuradisild** (*Jematan Sitan*; nama asal: **Aleksandri sild**, German: *Alexander Brücke*, *Jematan Alexander*) nya siti jematan konkrit ti bechura tuai ke bepalan ba Toomemägi in Tartu, Estonia, digaga dikena ngingatka genap 300 taun Dinasti Romanov dalam taun 1913.

Kuradisild nya siti ari sekeda jematan konkrit ke agi tinggal ke digaga ba pun abad ke-20. Iya nyadi siti ari lambang enggau tanda menua Tartu begulai enggau Inglisild (*Jematan Melikat*) bepalan ba piak bukai Bukit Toome. Jematan ti elegan nya disukung dua iti lengkung. Parapet ti besai nya diias enggau panel iyas sereta endur duduk.

Jematan keterubah ke bepalan ba endur ke diatu diuan Kuradisild digaga dalam taun 1809. Jematan kayu Neogotik bepelasarka langkar arkitek Universiti Tartu, Johann Wilhelm Krause. Jematan tu udah nya diganti enggau jematan kayu span tunggal ti digaga J. G. Köningsmann lalu digaga dalam taun 1842–1844. Jematan konkrit span tunggal ke diatu digaga dikena ngingatka genap 300 taun dinasti Romanov pengudah langkar ke digaga arkitek mengeri Tartu Arved Eichhorn. Tisi Toome Hill jematan nya diias enggau lumur 1613 enggau 1913, ngingatka jubli; ba tisi Lembah Toome jematan nya bisi gambar gangsa Alexander I ari Rusia (digaga Constanze von Wetter-Rosenthal) enggau leka jaku “Alexandro Primo”.

Jematan tu diintu nyadi palan pesaka.

## Asal nama
Asal penatai nama Jematan Sitan tu enda terang. Nama tu engka datai ari chura jematan ti chelum ti bediri bebida enggau Jematan Angel ti semak, ti ​​jauh terang agi. Pia mega bisi diperambu nama nya engka bepun ari nama orang ti ngemataka pengawa ngaga jematan nya, Profesor Perubat enggau pakar bedah Werner Zoege von Manteuffel ("Teufel" – jaku Jerman reti iya "Sitan"), ari penyemaka iya enggau Teufelbrücke ba Reuss.

## Kereban sanding
Universiti Tartu

**Universiti Tartu** (**UT**; ; ) nya siti universiti pansik rama ti bepalan ba nengeri Tartu, Estonia. Tu universiti nasional ungkup menua Estonia. Universiti tu mega universiti ti pemadu tuai sereta besai ba menua tu. Universiti tu ditumbuhka Baron Johan Skytte, Gabenor-Jeneral Livonia, Ingria, enggau Karelia Sweden enggau nama *Academia Gustaviana* ba taun 1632, enggau pengesah ti diguna ti disediaka Raja Gustavus Adolphus, enda lama sebedau pemati raja kena 6 November dalam Perang Lützen (1632).

Urung 14,300 iku tarak belajar ba universiti nya, lalu ari penyampau nya lebih 1,800 iku tarak ari menua luar. Tebal agi kurikulum diajar ngena jaku Estonia. Taja pia, agi bisi 30 program ke diajar ngena jaku English: tiga ba renggat sarjana muda enggau 27 ba renggat sarjana, nyengkaum program Erasmus Mundus dalam Pengelebih Kimia Analitik.

Begunan besejarah universiti nya dipasukka dalam rintai Label Pesaka Eropah nyadi "penyataan penemu siti universiti ba Jeman Penerang". Universiti tu nyadi kaban dalam Kumpulan Coimbra enggau Rangkaian Utrecht.

## Kereban sanding
Gerija St. John, Tartu

**Gerija St. John, Tartu** (, ) nya siti gerija Lutheran begaya Gothik Bata, siti ari tanda nengeri Tartu, Estonia. Iya diungkupka ngagai John Pemaptisa.

## Sejarah
Keterubah iya, Gerija St John nya siti gerija Katolik, laban bagi ke pemadu tuai ba begunan ke diatu bepun ari abad ke-14. Sebedau nya, bisi begunan gerija ba endur ke sama pemadu mimit kenyau ari setengah keterubah abad ke-13. Pansik arkeologi nunjukka engka bisi gerija kayu ditu ba abad ke-12. Tu kelebih agi nyelai laban pengawa Kristianisasyen serata menua enda nyadi nyentukka pengudah nya. Begunan batu bata mirah nya udah dipeda ubah ti besai, laban iya mayuh digaga baru pengudah kededua Perang Utara Besai enggau Perang Dunya Kedua. Chapel Barok ditambah dalam taun 1746 enggau 1769. Gerija tu diatu nyadi sebagi ari Gerija Lutheran Evangelikal Estonia.

Penusah Angus Besai Tartu berengkah nyadi semak gerija nya dalam taun 1775 lalu gerija nya enggau Rumah Uppsala ke semak dia enda rusak taja penusah nya udah ngerusak semak dua ratus buah rumah.

Ba ujung abad ke-19 gerija mekal pelajar primari. SIku pelakun indu Amalie Konsa nerima sekula iya semina ditu aja.

## Penerang
Pekara ke pemadu nyelai ba St.John iya nya pengaya patung terakota ti ngelingi luar gerija nya. Asal iya, bisi lebih seribu iti patung digaga jari, lalu tiap iti patung nya bebida ari ke bukai; diatu, urung 200 iku udah selamat. Penyampau patung individu ti mayuh udah ngadaka hipotesis ti madahka sida engka digaga nitihka model peranak Tartu; ba sepiak bukai, sekeda ari sida ngena mahkota, ti nunjukka sida engka ngambarka orang bukai.

Kenyau ari taun 1999, Gerija St John ngundan dua iti luching ti diberi nama *Peetrus* enggau *Paulus* ari sante pengelindung nengeri nya (iya nya, St. Peter and St. Paul).

## Eklesia
Gerija tu dikena Eklesia Universiti Tartu-St. John (). Sebedau taun 2001, eklesia Universiti Tartu enggau eklesia St. John Tarty nya eklesia ti bebida.

## Galeri

Tartu asv2022-04 img32 View from Emajõe Tower.jpg|Pemandang gerija nya ari Menara Emajõe
St Johanniskirche 1860 Höflinger.jpg|St. John's Church maya 1860 dilukis Louis Höflinger
Tartu Jaani kirik, Körber.jpg|Gerija nya maya taun 1794
6916 Tartu Jaani kirik.jpg|Bagi dalam
Tartu_Jaani_Church_2007_5.jpg|Alta
Tartu_Jaani_Church_2007_10.jpg|Pintu tama


## Kereban sanding

## Laman web bukai

* Church website (in English).
Jaku Tartu

**Jaku Tartu** (Estonia: **) nya varieti Jaku Estonia Selatan ti dikena ba Estonia, semak kandang mengeri Tartu. Jaku tu ngundan penyemaka enggau jaku Mulgi, kelebih agi enggau varieti Tarvastu sereta Helme. Kelia, jaku tu nyadi paung jaku litericha Jaku Estonia Selatan beserimbai enggau jaku Võro utara.

## Usage
Ba pengawa ngitung tubuh Estonia taun 2011, bisi 4109 iku diriputka ngena jaku Tartu, lalu ba pengawa ngitung tubuh taun 2021 bisi 17310 iku diriputka ngena jaku nya.

Iya datai ba tikas pemadu tinggi ba abad ke-17 lalu nurun nyentuk ngagai taun 2000-an. Penyampau orang ke bejaku iya majak nambah kenyau ari nya, tang majoriti orang ke bejaku nyau tuai, lalu kurang media di Tartu. Gerakan pengangkat ungkup jaku Tartu bedau tegap baka jaku Seto, Mulgi enggau Võro.

### Litericha
Koleksyen Jakob Hurt "Eesti mõtteloo" ngundan jaku ajar iya dalam dialek Rõngu Tartu. Dalam litaricha moden, Mats Traat nyadi batang penguna Tartu.

## Kereban sanding

## Bacha ke silik agi
*
Tartu

**Tartu** nya nengeri kedua pemadu besai ba Estonia sepengudah nengeri Tallinn. Tartu ngembuan penyampau tubuh 97,435 iku orang (naka taun 2023). Nengeri tu bepalan  tenggara Tallinn sereta 245 kilometres (152 miles) timur laut Riga, Latvia. Tartu bepalan semak sungai Emajõgi, ti nyambung dua iti danau pemadu besai ba Estonia, Danau Võrtsjärv enggau Danau Peipus. Kenyau ari abad ke-13 nyentukka pengujung abad ke-19, Tartu dikelala dunya enggau varian nama lama iya nya **Dorpat**.

Tartu, pusat kandang mengeri ti pemadu besai ba Estonia, suah dikumbai "indu nengeri intelektual" menua tu, ketegal nengeri tu ngembuan universiti ti pemadu tuai enggau tebilang, Universiti Tartu (ditumbuhka maya taun 1632). Tartu mega endur Kort Besai Estonia, Opis Menteri Pelajar enggau Pansik, Muzium Nasional Estonia, enggau teataer ke pemadu tuai ngena jaku Estonia, Vanemuine. Nengeri tu mega nyadi endur pengada Festival Lagu Estonia.

Tartu dichiri nyadi Indu Nengeri Budaya Eropah dalam taun 2024.

## Kereban sanding
Rumah Uppsala

**Rumah Uppsala** () nya siti ari begunan bekayu ti pemadu tuai ba nengeri Tartu, Estonia. Iya semak enggau Gerija St John ba bagi menua utara Bandar Lama. Rumah nya diubah baru enggau kerejasama mengeri menyadi Tartu iya nya Uppsala di Sweden, lalu dipejalaika nyadi rumah temuai lima bilik tinduk nyentuk ngagai taun 2010. Kenyau ari nya, iya udah nyadi opis Kaul Rama Perintah Mengeri Tartu.

## Sejarah
Siti ari begunan kayu ke pemadu tuai di Tartu, iya digaga ari taun 1750-an. Bagi begunan ke pemadu tuai iya nya bagi utara, ke diberi haribulan nengah pengawa mansik kayu ngena dendrokronologi. Tu haribulan ti beguna laban nunjukka kayu nya dulu ari Penusah Angus Besai Tartu taun 1775 ti nganguska tebal agi begunan kayu ba tengah-tengah Tartu. Pengudah penusah angus nya mengeri tu digaga baru nitihka garis Late Baroque enggau Neoklasik.

Dendrokronologi ngasuh penambah ke udah nya ulih ditaga entara taun 1777 enggau 1782.

Pelin serata begunan nya udah entap ba taun 1828 lebuh rumah dua ringkat nya bisi pelin tanah tu. Begunan tu udah dikena enggau mayuh macham guna: ba abad kesembilan belas iya dikena nyadika palan nembiak diau sereta nyadika kedai dagin. Bala profesyenal bukai ke kala diau ditu nyengkaum seiku tukang ngaga pelana, seiku tukang jait, enggau seiku pemesai ba istana Livonia. Dalam taun 1937 begunan nya digaga baru sebagi pengudah penusah angus nyadi.

Diatu begunan nya bisi atap Mansard dua lereng. Dalam taun 1993 mengeri kembar Uppsala enggau Tartu setuju enggau program begulai bekerejasama dalam inisiatif “Pemulai Baru Bengunan Lama”. Pengawa ngemanahka Rumah Uppsala udah tembu digaga dalam taun 1996. Gambar ke diambi sebedau pengawa ngemanahka tu nadai ngayanka jenila dormer, tang jenila diengkah ba atap ba ujung begunan.

Rumah nya dipejalaika nyadi rumah temuai lima bilik tinduk nyentuk ngagai taun 2010, lebuh pengerugi ba pekara wang ngujungka iya ditutup.

## Penerang
Rumah tu ba siti ari jalai besai di Mengeri Lama Tartu ti dikelala enggau nama Jaani ("St. John's"). Iya semak enggau Gerija St John, sebuah begunan bata ke tuai agi. Kededua begunan nya ba utara pusat bandar. Rumah nya diempu mengeri Tartu. Begunan nya diperambu deka dipelanja ari mayuh bengkah pun nyengkaum nyuwa bilik iya. Dalam taun 2010 bisi krisis laban tikas penghuni udah baruh maya ekonomi surut. Endur diau udah nadai agi.

## Penyanding

## Laman web ke bukai
*  (Internet Archive, Dec 31, 2013)
Jaku Jeju

**Jaku Jeju** (Jeju: ; Jeju RR: , tauka , or ) nya siti jaku Koreanik ti dikena ba Pulau Jeju, Korea Selatan. Jaku tu enda ulih saling dimeretika enggau jaku-jaku ba tanah besai semenanjung Korea. Taja jaku tu kala dikumbai **dialek Jeju** ari jaku Korea, iya majak disebut nyadi jaku kediri dalam diri empu. Iya majak kurang ba guna lalu diklasifikasyenka UNESCO dalam taun 2010 nyadi kritikal punas, tikas pemadu tinggi penusah jaku ti ulih nyadi. Pengawa ngidupka baru jaku tu benung dipejalaika.

## Kereban sanding
Padang Bilun Tartu

**Padang Tartu** ()  nya siti padang bilun ba Reola, Parish Ülenurme,  selatan barat daya nengeri Tartu, nengeri kedua pemadu besai ba Estonia. Padang bilun tu mega dikumbai **Padang Bilun Ülenurme** ketegal penyemak enggau kampung Ülenurme. Jalai alun Tallinn–Tartu–Võru–Luhamaa (E263) nengah semak padang bilun tu.

## Sejarah
Padang bilun tu dibuka kena 15 Mei 1946. Dalam taun 1981, begunan terminal baru digaga, lalu landasan enggau jalai teksi diangkatka. Kenyau ari taun 2005, padang bilun tu udah dipejalaika Padang Bilun Tallinn. Dalam taun 2009, landasan nya dipanjaika ngagai 100.000. .

## Kompeni penerebai bilun enggau alai tuju
Pengudah Finnair nembuka penerebai ngagai Tartu ba Oktober 2022 nadai penerebai bilun penumpang komersial ti tetap ngagai Tartu. Ba taun 2024, Finnair menang ba pengawa ngulihka penerebai bilun ke bisi sabsidi lalu garis Helsinki dibuka baru dalam bulan Mac. Kena bulan April 2024, penerebai bilun diketuka pengelama sebulan ketegal GPS Rusia jem. Padang bilun nya begunaka GNSS ungkup chara keterubah ba pengawa bedarat.

## Penyanding
Mongolia

**Mongolia** nya siti menua ti nadai tasik bepalan ba benua Asia Timur, ke bekunsi garis entara menua enggau Rusia ba sepiak utara sereta China ba sepiak selatan. Menua tu mungkur pemesai , sereta ngembuan penyampau tubuh 3.5&nbsp;juta iku orang, nyadika iya menua ti pemadu jarang diuan mensia di dunya. Mongolia nyadi menua ke pemadu besai di dunya ke nadai garis entara menua enggau tasik ke ditutup, lalu mayuh kandang menua iya dibungkur stepa ke berumput, enggau bukit ba utara enggau barat sereta Padang Pasir Gobi ba selatan. Ulaanbaatar, indu nengeri enggau mengeri pemadu besai, nyadi palan endur urung setengah ari penyampau tubuh menua nya diau.

## Nota


## Kereban sanding
Jaku Võro

**Võro** ( , ) nya siti jaku dikena ba Estonia Selatan,  ti enggi pampang Finnik ari ruai bilik jaku Uralik. Nitihka perintah sida, jaku tu dikumbai dialek ari jaku Estonia beserimbai enggau jaku-jaku bukai ba Estonia Selatan. Taja pia, jaku tu ngundan jaku litericha lalu pengawa udah dipejalaika dikena minta pengangkun rasmi nyadi jaku pelilih menua asal Estonia. Võro ngembuan penyampau 75,000 iku orang ke ngena, lalu mayuh ari sida diau ba tenggara Estonia, dalam lapan parish ba kandang endur Kaunti Võru ti kelia: Karula, Harglõ, Urvastõ, Rõugõ, Kanepi, Põlva, Räpinä enggau Vahtsõliina. Parish tu diatu bepalan (ketegal pengawa ngaga baru pelilih menua) ba kandang menua Võru enggau Põlva, enggau sekeda bagi ke ngerembai ngagai kandang menua Valga enggau Tartu. Orang ke bejaku mega ulih ditemu ba mengeri Tallinn enggau Tartu sereta ba serata kandang menua Estonia ke bukai.

## Sejarah

Jaku Võro iya nya peturun jaku pelilih menua Estonia Selatan ke lama lalu iya ke pemadu mimit dipengaruhka jaku Estonia Standard (ti bepelasarka dialek Estonia Utara). Jaku Võro kala dikena jauh agi ke selatan enggau timur ari Võromaa ke besejarah ba enklaf Lutsi (Ludza), Leivu enggau Kraasna ke ngena jaku Estonia Selatan ba endur ke diatu dikumbai Latvia enggau Rusia. Kelimpah ari Võro, varian kontemporari bukai ari jaku Estonia Selatan nyengkaum dialek Mulgi, Tartu enggau Seto.

Siti ari bukti betulis ke pemadu tumu pasal jaku Estonia Selatan iya nya salin Sempekat Baru (*Wastne Testament*) ke dikeluarka dalam taun 1686. Taja pan status jaku Estonia Selatan berengkah kurang pengudah taun 1880-an, jaku tu berengkah ngasaika pengawa ngangkatka baru ba ujung taun 1980-an.

## Gaya kemaya tu
Diatu, Jaku Võro dikena ba kereja sekeda penulis drama, penyair, enggau pengarang ke tebilang di Estonia (Madis Kõiv, Ülle Kauksi, Jaan Kaplinski, Ain Kaalep, ekb.). Siti surat berita dichelak dalam jaku Võro: Uma Leht (reti iya *Surat Berita Kitai Empu*) ke dichelak dua minggu sekali. Dua puluh enam buah sekula awam bisi nyendiaka kelas khas ninting minggu (tebal agi ekstrakurikuler) dalam jaku Võro ​​moden.

Pemeri Estonia ngagai Pekit Lagu Eurovision 2004 iya nya lagu "Tii", ti dibantaika Neiokõsõ dalam jaku Võro.

Jaku tu nyau deka punas, lalu nitihka penemu Kadri Koreinik tu ketegal perintah ti nadai komitmen undang-undang dikena nyaga jaku nya.

## Chunto

### Chunto dalam tukuh tulis

Artikel 1 Deklarasyen Hak Asasi Mensia Sedunya dalam jaku Võro:
:

Banding enggau jaku Estonia Standard:
:

Dalam jaku Finland:
:

Dalam jaku Iban : Semua mensia ada bibas sereta sama dalam basa enggau hak. Sida diberi penemu enggau pengasai ati lalu patut ngereja pengawa ngagai pangan diri enggau semengat menyadi.

## Kereban sanding
Katedral St. John, Kuala Lumpur

**Katedral St John Penginjil** iya nya gerija indu Gerija Roman Katolik Archdiocese Kuala Lumpur enggau penuduk Bishop Besai iya, Julian Leow Beng Kim. Gerija keterubah ba palan ke semak ditumbuhka dalam taun 1883, lalu bisi sebuah dewan kayu ke panjai enggau sekeda jenila ke digaga ba kandang endur ke behutan di Bukit Nanas, lalu diungkupka ngagai St John Penginjil. Udah nya digaga baru ngena dinding batu bata enggau atap jubin, lalu kemaya hari tu dikena nyadi "Palan Servis Komuniti". Iya taja pia udah ditukar nyadi Muzium Archdiocese of Kuala Lumpur ti deka berengkah beoperasyen dalam taun 2025 lalu diatu benung dipejalaika baru jenila cheremin asal enggau alta tinggi iya. 

Begunan ke diatu digaga dalam taun 1954 lalu tembu dalam taun 1955 lalu dikuduska dalam taun 1962, lebuh iya mega diangkat ngagai status katedral. Begunan tu dikelala enggau luar iya ke dichat burak sereta menara kembar ba mua barat. Iya mega nyengkaum jenila cheremin ari Paris, ti ngayanka pemandang ari Injil ti ngayanka rasul John.

Parish tu udah jauh mansang ari maya keterubah iya, ari nyadi parish ekspatriat enggau orang Eurasia, lalu diatu nyadi parish ‘kosmopolitan’ ti ngerembai. Bepalan ba tengah-tengah Kuala Lumpur, katedral nya mega narit mayuh temuai enggau diplomat ari menua luar, kelimpah ari raban pengarap tetap, ngagai pengawa sembiang Hari Minggu iya.

Katedral St John bepalan ba sebelah Institusyen St. Sekula tu ngambi nama ari St John Baptist De La Salle lalu ditumbuhka bala Menyadi Lasallian.

Ketegal endur iya niki Bukit Nanas, iya mega besemak enggau Convent Bukit Nanas, Rizab Rimba Bukit Nanas enggau Menara Kuala Lumpur.

## Penyanding
Hanbok

**Hanbok** () nya gari tradisional bansa Korea. Leka jaku hanbok tebal dikena orang Korea Selatan; seraya orang Korea Utara ngumbai gari nya **** (, ). Gari tu mega dikena bala diaspora Korea. Koryo-saram—raban bansa Korea ti diau ba kandang menua ti kala dipegai Serakup Soviet—mega ngetanka tradisyen pekayan hanbok sida.

## Sejarah
Orang Korea udah ngena hanbok kenyau ari kelia. Gambar visual hanbok ke pemadu tumu ulih dipansik ari jeman Tiga Perintah Korea (57 SM ngagai 668 AD) enggau pun ari bansa Proto-Korea ke diatu nyadi Korea utara enggau Manchuria. Baju nya mega bisi digambarka ba mural pendam ari jeman Goguryeo (abad ke-4 ngagai ke-6 AD), enggau struktur asas hanbok ditumbuhka kenyau ari pemadu laun jeman tu. Hanbok kelia ngundan  (baju),  (tanchut),  (skirt), enggau ** (kot). Struktur paung hanbok dikemansangka dikena ngemudahka pengawa mindah; iya nyerakupka mayuh motif ari Mu-ism.

## Kereban sanding
Jaku Bugis

**Jaku Bugis** ( ) nya siti jaku ti dikena 4 juta iku orang ba bagi selatan Sulawesi, Indonesia.

## Sistem tulis
Jaku Bugis kala ditulis enggau urup Lontara, siti urup ti bepun ari pampang urup Brahmik, ke mega dikena nulis jaku Makasar enggau Nandar. Nama Lontara datai ari leka jaku Melayu , daun ti nyadi utai tradisional dikena nulis manuskrip ari India, Asia Tenggara enggau Indonesia. Kemaya tu, jaku tu ditulis ngena urup Latin.

## Chunto

### Lumur
Tu lumur dalam jaku Bugis:

## Kereban sanding

## Bibliografi
*
* 
* 
* Ü. Sirk, The Buginese language, Moscow: Nauka, 1983
* U.H. Sirk, La langue Bugis, Paris: Archipel, 1979
Sungai Emajõgi

**Sungai Emajõgi** (ti mai reti 'sungai indu') nya siti sungai ba Estonia ti mansutka ai ari Danau Võrtsjärv nengah Kaunti Tartu ngagai Danau Peipus, meraka mengeri Tartu sepemanjai . Pemanjai sungai tu .

Sungai Emajõgi kekadang dikelala enggau nama **Suur Emajõgi** (Emajõgi Besai), bebida enggau Väike Emajõgi (Emajõgi Mit), siti agi sungai ti mansa ujung selatan Danau Võrtsjärv.

Sungai Emajõgi nya sungai kedua pemadu besai di Estonia nitihka ai lalu semina sungai ke ulih dilayar penuh.

## Jalai sungai
Pun ai Emajõgi nya ba tebing timur laut Võrtsjärv di Rannu-Jõesuu, ari endur sungai nya nitihka jalai ti kasar nuju ke timur nuju Danau Peipus.

Jalai sungai Emajõgi dibagi ngagai tiga bagi ti bebida. Ba jalai sungai atas, ari Võrtsjärv ngagai jematan Kärevere, sungai nya nengah kandang endur ti besai, rata sereta paya, ti nyadi sebagi ari Rizab Rampa Menua Alam-Pedja. Ba bagi menua ti balat bepusin-pusin tu, Emajõgi nadai tanah ampuh bah ti terang – kandang endur ti ampuh bah nya mungkur beberapa kilometer kekadang lalu nadai garis entara menua ti terang. Ba jalai tengah ari Kärevere ngagai Kavastu nengah Tartu, Emajõgi nitihka jalai ti lurus agi lalu nelusur ba lebak ti terang sereta enda dalam ke tebal agi pendalam maksimum . Buka besai lebak nya ba jalai sungai tengah iya nya ; ba Tartu, sungai tu sempit ngagai . Bagi lembak ti pemadu sempit () bepalan ba ujung jalai sungai tengah semak Kavastu. Ba jalai sungai baruh, sungai nya nengah tanah rendah ti bepaya – Emajõe Suursoo – sebedau mansutka diri ngagai danau Peipus di Praaga.

Pemanjai sungai . Ba taun 1927, ukur pemanjai sungai tu nya . Pekara tu engka bisi berubah mimit ba taun 1930-an, lebuh jalai atas sungai ti bepusin-pusin nya diluruska ngambika ulih bejalai enggau mudah agi.

## Sejarah

Sungai Emajõgi udah mayuh dikena nyadi jalai ai enggau jalai dagang kenyau ari abad ke-19. Suba, iya mega nyadi penekul ngagai perengka pengangkut darat entara Utara enggau Selatan Estonia, laban sungai nya nengah lebak ke baruh sereta paya. Ari sekeda endur ke engkeman endur meraka sungai, Tartu ngembuan gaya ke pemadu manah. Ketegal endur iya ba jalai darat enggau ai, Tartu nyadi palan dagang ti beguna di Estonia Kuno.

Dalam abad ke-19, Emajõgi chakah dikena ngangkut kargo ti bebida ngagai Tartu – kayu api, kayu, jelu babas, ikan, enggau ti bukai. Batang bansa kapal ke dikena iya nya lodi, sebuah tongkang sungai mit tauka kapal layar ke diselaraska kena bejalai ba Danau Peipus enggau Emajõgi. Nyentukka 200 iti tongkang bisi berlabuh ba palan penyangkai kapal Tartu maya nya. Pendayung wap keterubah iya ayan ba Sungai Emajõgi dalam taun 1843; bisi enam iti ba taun 1900. Tongkang sungai kepenudi lenyau ba tengan abad ke-20, taja pia sekeda kapal baru dibai ke sungai dikena neruska pengangkut soldadu tasik ngagai Pskov, Piirissaar enggau palan bukai. Hidrofoil laju, keterubah iya diberi kelala dalam taun 1960-an, beoperasyen ninting hari ba jalai Tartu-Pskov. Trafik ba jalai nya abis dalam taun 1992. Taja pan udah nguji deka ngepunka iya baru kenyau ari taun 1997, tang iya mengkang ditutup.

## Kereban sanding
Kaunti Tartu

**Kaunti Tartu** ( tauka *Tartumaa*) nya sebengkah ari 15 kaunti ba Estonia. Kaunti tu bepalan ba timur Estonia lalu bekunsi garis entara menua enggau Kaunti Põlva, Kaunti Valga, Kaunti Viljandi enggau Kaunti Jõgeva.

Pemesai Kaunti Tartu nya , ti mungkur 6.9% kandang menua Estonia. Dalam taun 2022, Kaunti Tartu ngembuan penyampau tubuh 157,758 – 11.9% penyampau tubuh ba serata Estonia. Nengeri Tartu nya tengah kaunti tu ke bepalan  ari Tallinn. Kaunti Tartu dibagi ngagai 8 bengkah perintah endur nya – 1 kandang mengeri enggau 7 kandang menua pesisir.

## Geografi
Kaunti Tartu bepalan ba Estonia Selatan, entara Danau Võrtsjärv enggau Danau Peipus. Semina sungai ti ulih dilayar ba Estonia, Sungai Emajõgi (sepemanjai 100&nbsp;km), fbaruh nengah kandang menua nya, nyambung Danau Peipus enggau Danau Võrtsjärv. Tanah rata ti begelumbang nya rampa menua ti suah ditemu ba Kaunti Tartu. Satu pertiga ari kandang menua nya dibungkur kampung, satu pertiga ditanam. Seperempat digaga ari tanah paya ba ulu ai enggau jalai baruh Emajõgi. Ba bagi menua utara, bisi umai drumlin enggau tasik entara nya. Rizab Rampa Menua, baka Rizab Rampa Menua Pähklisaar, Emajõe Suursoo enggau Alam-Pedja ngambi urung 10% ari kandang menua nya.

## Pengarap

## Kereban sanding
Marie Curie

**Maria Salomea Skłodowska–Curie (Marie Curie)** (7 November 1867 – 4 Julai 1934) iya nya seiku pakar fizik enggau kimia ari menua Poland. Iya ngaga pansik pasal radioaktiviti. Iya mega indu keterubah bulih Perais Nobel. Iya nyadi profesor indu keterubah ba Universiti Paris. Iya orang keterubah bulih dua iti Perais Nobel. Iya nerima Perais Nobel dalam fizik ketegal pansik iya pasal radiasyen ti enda ulih ditagang, ti ditemu Henri Becquerel.
 
Iya mati ketegal kelalu mayuh kena radiasyen ba labotari iya. Iya nadai utai ulih nyaga diri ari empas radiasyen. Empas radioaktiviti bedau diperetika maya nya.

## Penyanding
Ramen

nya siti pemakai bansa mi ari menua Jipun. Pemakai tu ngundan  dipantaika enggau kuah. Asai pemakai tu ti suah iya nya kichap enggau miso, sereta lauk ke suah baka , nori (rumpai tasik rangkai), menma (jabau), enggau daun bawang. Ramen bepun ari pemakai mi China lalu nyadi sebagi ari pemakai China Jipun. Semak serata kandang menua Jipun ngembuan variasyen ramen sida empu, baka ramen *[[tonkotsu]]* (kuah tulang jani) ari Kyushu enggau ramen *miso* ari Hokkaido. 

Asal ramen ulih dipansik baru ngagai Yokohama Chinatown ba pun abad ke-20. Leka jaku "ramen" tu jaku Jepun ti nginjau leka jaku China *lamian* (拉麵), ti mai reti "mi tarit", tang pemakai tu ukai datai ari pemakai China utara iya nya lamian. Tang, pemakai tu berevolusyen ari pemakai mi China selatan ari pelilih menua baka Guangzhou, ti ngayanka demografi orang China ke diau ba Yokohama. Ramen majak tebilang di Jepun, kelebih agi maya suntuk pemakai pengudah Perang Dunya Kedua. Dalam taun 1958, mi segera ditemu Momofuku Ando, ​​lalu ngasuh pemakai tu tebilang agi. 

Kemaya hari tu, ramen nyadi ikon budaya di Jepun, enggau mayuh macham bansa pelilih menua sereta mayuh macham lauk. Siti ari chunto iya nya ramen miso Sapporo, ramen asai garam Hakodate, mi tebal rata thick dalam kuah jani-enggau-niboshi Kitakata, ramen gaya Tokyo enggau kuah manuk asai kichap, ramen lekei enggau kuah jani asai kichap Yokohama, kuah kichap enggau tulang jani Wakayama, and kuah *[[tonkotsu]]* (tulang jani) Hakata. Ramen bisi dijual ba mayuh bengkah palan enggau endur, enggau kualiti ke pemadu manah ke selalu ditemu ba kedai pakar ramen ke dikumbai *ramenya* (ラーメン屋).

Populariti Ramen udah ngerembai ngagai luar menua Jipun. Ba Korea, ramen mega dikelala enggau nama asal iya, sereta ngembuan pemakai variasyen mi tu ti dikumbai ramyeon (라면). Ba China, ramen dikumbai *rìshì lāmiàn* (日式拉面/日式拉麵 "lamian gaya Jipun"). Ramen mega udah majak nyadi tebilang ba rentayan restoran Barat. Ramen jampat dieksport ari Jipun dalam taun 1971 lalu udah nya bulih kelala entarabansa.

## Kereban sanding
Panggau Dayak

**Panggau Dayak** nya siti begunan opis menara sapit ti bepalan ba Kuching, Sarawak. Begunan tu ngembuan 9 ringkat sereta digaga ba atas tanah pemesai . Begunan tu pemansang dagang begulai entara Yayasan Budaya Dayak (DCF) enggau Balai Dagang enggau Industri Dayak (DCCI). Nya alai, dua iti menara tu dibagi ngagai dua iti organisasyen nya iya nya Begunan Indu DCF enggau DCCI. Endur tu mega nyengkaum kondominium enggau apartment alai diau. Palan begunan tu besemak enggau universiti, sepital enggau palan indu opis DBNA.

Douglas Uggah Embas ke mega Chairman Lembaga Pemegai Amanah DCF madah, projek nya nyengkaum komponen residensi iya beungkus RM103 juta. Perintah negeri Sarawak mega ngungkupka belanja sepenyampau RM28 juta dikena nyukung pengawa ngaga begunan nya. Begunan tu rasmi dibuka kena 19 Ogos 2023

Komponen endur diau projek ke dikelala enggau nama PD Residence nyengkaum siti blok pangsapuri ke dikumbai Kapitan enggau siti blok kondominium ke dikelala enggau nama enggau The Grange. Blok Kapitan ku iya, bisi lima ringkat enggau 30 unit apartment lalu pengawa ngaga dipelaba berengkah ba suku keterubah taun baru, lalu blok kondominium bisi 80 unit endur diau lalu pengawa ngaga dipelaba berengkah ujung taun 2023.

## Malin
Mujau

**Mujau** tauka **seruit** (nama botani: ***Nephelium maingayi***) ti dikelala enggau nama **serait** dalam jaku Melayu sereta **buah sungkit** ba Sabah enggau Brunei, iya nya sebansa utai tumbuh ti bebungai, pun buah-pun kampung tropika dalam ruang bilik sibau, iya nya asal ari Asia Tenggara.

## Penerang
Kayu ari spesies tu ulih numbuh nyentukka 40&nbsp;m peninggi. Daun pinnate ngundan 2–5 pasang daun mit, pemanjai 5.75–22&nbsp;cm sereta libar 2.75–9&nbsp;cm. Bungai tu bisi panicles bungai ti nadai kelupak. Buah ti betukul, bujur, mirah terang bisi tisi ti rata lalu panjai 2–3.75 cm enggau pemesai 1.25–1.75 cm enggau penebal 1–1.25 cm, tiap iti ngundan benih ti dibungkur enggau sarcotesta ti tau diempa, bechura putih.
 
## Habitat
Spesies tu ditemu ba Semenanjung Tanah Melayu, Borneo enggau Sumatera, ke alai iya bisi ba kampung dipterocarp enggau sekunder bechampur, ari tanah rata ampuh bah enggau paya gambut nyentuk ngagai 1,600 m ba kampung montane baruh.
 
## Guna
Taja pan spesis tu bisi ditanam sekali-sekala, tang buah iya tebal agi digumpul ari kampung lalu dijual ba tamu menua pesisir.
 
## Kereban sanding
Selat Bangka

**Selat Bangka** nya selat ke nyerara pulau Sumatera ari Pulau Bangka ba Tasik Jawa, Indonesia. Pemanjai selat tu dalam urung 134 batu (216 km), enggau libar dalam urung 30 batu (48 km) nyentukka 9 batu (14 km).

## Penyanding
Platon Kulbusch

**Platon**, ada **Paul Kulbusch** (mega disepil *Kuhlbusch* tauka *Kuldbush*; 25 Julai – 14 Januari 1919), nya siku bishop Estonia lalu sante keterubah Ortodoks ari bansa Estonia.

## Sejarah
Paul Kulbusch ada kena 25 Julai ba Pootsi, Pärnumaa, ba barat daya kandang menua Estonia diatu (kelia bagi ari Empayar Rusia). Kulbusch nembuka pelajar iya dalam taun 1894 ari Akademi Teologi St. Petersburg enggau degree sarjana lalu enda lama udah nya nyadi paderi ba Gerija Ortodoks Estonia Saint Isidore di St Petersburg., ke alai iya ngemataka pengawa ngerembaika institusyen enggau begunan gerija sereta chakah ngerembaika jari ngagai gerija Anglika.

Dalam taun 1917, siti kaunsil penuh di Riga milih Kulbusch nyadi uskup Reval (Tallinn kemaya hari tu, maya nya nyadi wakil diosis Riga). Iya dichiri nyadi Bishop Platon kena 31 Disember 1917. Maya nya maya ti charut. Perang Dunya I benung nyadi, maharaja Rusia udah dibuai, lalu Estonia rindu deka merdeka, lalu disukung Platon enggau bebendar. Nengah ancaman penyerang Jerman, sedadu Rusia nyurutka diri ari Estonia, lalu ngujungka pengawa ngaku Estonia merdeka kena 24 Februari 1918, semina deka diputuska enggau pengawa nyerang Jerman beberapa hari udah nya. Lebuh maya pengawa nya Platon bejalai jauh nengah Estonia, nemuai ngagai parish ngena kuda.

Pengudah Revolusyen Jerman, kena bulan November 1918 Jerman enggau rasmi nyerahka kuasa politik ngagai perintah menua Estonia. Berindik ari nya, Rusia Bolshevik nyerang, nguji nguasa baru kandang menua nya. Maya tu, Platon benung di Tartu (Dorpat), udah sakit lempuang. Bala Bolshevik ngambi Tartu kena 24 Disember, lalu kena 2 Januari Platon ditangkap lalu dijil ba bilik baruh tanah. Kena 14 Januari 1919, maya Pemunuh Bebala mayuh ba Palan Kredit Tartu, Platon dibunuh begulai enggau dua iku paderi bukai, Michael Bleive enggau Nikolai Bezhanitsky, sebedau mengeri nya diambi baru Soldadu Estonia.

Platon enggau dua iku paderi ke dibunuh nya udah dikuduska nyadi martir ulih Gerija Ortodoks Rusia di Luar Rusia dalam taun 1982, 12 Ogos 2000 ulih Gerija Ortodoks Rusia enggau ulih Patriarki Konstantinopel kena 15 September 2000.

## Kereban sanding
Wagyu

**Wagyu** () iya nya dagin chapi ti datai ari chapi Wagyu Jipun. Rega dagin mar amat lalu dianggap nyadi siti ari keping dagin chapi ti pemadu manah. Mayuh marbling ba dagin nya, reti nya bisi belang lemak dalam dagin mirah ti ngasuh dagin nya lembut sereta lembap agi, seraya nambahka asai. Kadang-kadang dagin chapi Wagyu tu dikumbai utai ti bebida bepelasarka ari ni penatai iya. Sekeda chunto iya nya dagin chapi Kobe, dagin chapi Matsusaka, tauka dagin chapi Omi.

Bisi 9 buah kandang menua ke nupi chapi Wagyu, iya nya Prefektur Miyazaki, Hokkaido, Prefektur Kagoshima, Prefektur Shiga, Prefektur Miyagi, Prefektur Gifu, Prefektur Kumamoto, Prefektur Hyogo, enggau Prefektur Kagawa.

## Malin
Adibah Noor

**Adibah Noor Mohamed Omar** (3 September 1970 – 18 Jun 2022) iya nya siku penyanyi, pelakun enggau tukang pengerami Malaysia. Iya berengkah dalam industri pemerindang dalam taun 1995 lalu udah terus ngelakunka filem baka *Sepet* enggau *Gubra*.

## Pengidup tumu enggau pengawa
Ada ba Kuala Lumpur, Adibah iya nya siku pengajar ti ngajar jaku English nyadi jaku kedua lalu sebedau tu iya udah graduet ari Universiti Kebangsaan Malaysia. Pekit belagu keterubah iya ba pengawa mandangka penau ke dikumbai *Suara 90-an Nescafe*, ke alai iya bulih lumur satu dalam taun 1994.

## Pengawa

### 2005–2010: ''Terlalu Istimewa'', ''Cahaya''
Ba taun 2006, Adibah udah mansutka album keterubah iya "*Terlalu Istimewa*". Album tu bisi ngayanka lagu ke sama nama, balada ke ditulis dikena nimbal pengawa masung enggau munuh enggau chara ti balat ngemedis siku nembiak indu beumur 10 taun ke nyadi di Johor Bahru dalam bulan Januari 2004. Album tu bulih puji ari bala kritikus enggau enam nominasyen ungkup Anugerah Industri Muzik Ke-13, kelimpah ari Balada Pemadu Manah enggau Vokal Pemadu Manah ba Lagu Anugerah Juara Ke-21.

### 2011–2022
Dikena ngerami pengelama 22 taun dalam industri pemerindang, Adibah merambu deka ngatur konsert mini ti diberi nama ‘Into The 3rd Decade’ ti deka diatur kena 21 enggau 22 Oktober tu ba KLPAC, Kuala Lumpur. Adibah mega kala nyadi akim ba pekit mandangka bakat belagu ungkup Astro ke diberi nama Duo Star.

Kena 24 Februari 2017, udah dipadahka Adibah deka ngeluarka album penuh ketiga iya *Jiwa Sentuh Jiwa* kena bulan March taun nya. Album nya ngundan lapan iti lagu deka nyengkaum kerejasama enggau penanyi baka Misha Omar, Anuar Zain, Amir Jahari, Nassier Wahab, Dina Nadzir enggau Sam Innuendo enggau ke bukai.

## Pemidang
Adibah udah nadai ba Sepital Gleneagles Kuala Lumpur kena 18 Jun 2022 ketegal kanser ovari renggat keempat. Iya beumur 51 taun. Iya dipendam ba Pendam Islam Taman Keramat Permai, Hulu Kelang, Selangor.

## Filmografi

### Filem

### Siri televisyen

### Filem televisyen

### Radio

### Iklan

## Diskografi

### Album studio
**Terlalu Istimewa* (2005)
**Teman* (2010)
**Jiwa Sentuh Jiwa* (2017)
**Kecurigaan* (2022)
**Setulus Rasa* (2022)

### Single ke bukai
**Zapin Cinta SMS* (duet enggau Senario)
**Appy Thots* (ngayanka Doul)
**Hujan* (lagu tema Mukhsin)
**Bahasa Rindu* (duet enggau Nizam)

## Anugerah enggau penyalun
* Anugerah Juara Lagu 2006 (Vokal Pemadu Manah) - Adibah Noor
* Anugerah Juara Lagu 2006 (Kategori Ballads) - "Terlalu Istimewa"
* Anugerah Juara Lagu 2006 (Lagu Pemadu Manah) - "Terlalu Istimewa"
* Hits 1 Akhir 2007 (Pemenang Semua Tikas) - "Terlalu Istimewa"
* Hits 1 Akhir 2007 (Awi Pemadu Manah) - "Terlalu Istimewa"

## Kereban sanding

## Laman web ke bukai
* 
* 
* Laman web rasmi
The Sims 4

***The Sims 4*** nya siti main video game ti dikemansang Maxis enggau The Sims Studio lalu dipansutka Electronic Arts. Main tu udah dipansutka kena 2 September 2014 sereta sambung ari main The Sims 3. Main tu bisi dalam Microsoft Windows enggau OS X.
Pemadah pasal main tu digaga maya Gamescon nengah demo main enggau trailer pemansut. 

Main tu nadai begunaka sambung internet, siti akaun Origin deka dikena lalu Internet mina dikena maya proses muat nurun keterubah

## Nota
 

## Kereban sanding
Awa

**Awa** nya indu keterubah nitihka Bup Pemungkal dalam Sempekat Lama (Bup Kudus Hebrew). Nitihka cerita dalam pengarap Abrahanik, iya nyadi bini Adam.
Nitihka bab kedua Bup Pemungkah, Awa digaga Allah Taala (Yahweh) ari tulang kerigai Adam deka nyadi penulung enggau kaling iya. Adam diasuh Allah Taala nyaga kebun nya sebedau Awa digaga; iya nadai maya Allah Taala ngelara Adam makai buah ari kayu penemu. Taja pia, iya mega nemu pemali tadi. Iya makai buah ari kayu penemu nya ketegal diasut Sitan ke nyadi ular. Iya bekunsi buah nya enggau Adam, lalu udah sida makai buah nya, sida lalu disumpah lalu diburu Allah Taala ari kebun nya. Nitihka tradisyen Gerija Katolik, seduai Adam enggau Awa dikelala nyadi sante sereta gawai liturgi Sante Adam enggau Awa diintu ninting 24 Disember. 

## Kereban sanding
Jaku Abai

**Jaku Abai** nya siti jaku Murutik ari Borneo dikena orang Abai ba kampung Sembuak enggau Tubu.  *Ethnologue* kala silap nglasifikasyen jaku tu baruh jaku Putoh.

## Kereban sanding
Jaku Cheq Wong

**Jaku Cheq Wong** (Ceq Wong, Chewong) nya siti ari jaku-jaku Austroasiatik dikena bansa Cheq Wong ari Semenanjung Tanah Melayu. Jaku tu baruh sub-pampang Utara ari pampang jaku-jaku Asli. Kelia, jaku-jaku Asli Utara dilabel Jahaik. 

## Kereban sanding

## Lambar web ke bukai

* Kruspe, N. (2009). Ceq Wong vocabulary. In: Haspelmath, Martin & Tadmor, Uri (eds.) World Loanword Database (WOLD). Munich: Max Planck Digital Library
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
*  Ceq Wong in RWAAI Digital Archive
* ELAR archive of Ceq Wong (and Mah Meri) language documentation materials
Anime

**Anime** tu animasyen Jepun ti digambar ngena jari tauka ngena teknologi komputer. Leka jaku anime nya jaku pandak ari animasyen dalam jaku English, ti nunjukka semua bansa animasyen. Ba luar Jepun, leka jaku tu dikena enggau spesifik dikena madahka semua animasyen ti diasilka di Jepun. Taja pia, nya enda nulak peluang anime ulih diasilka di luar menua Jepun. Sekeda pakar madahka anime tu siti chara baru ari orientalisme.

Anime keterubah bulih populariti ti luas iya nya Astro Boy ari Ozamu Tezuka dalam taun 1963. Diatu, anime lebih mansang ari anime kelia, enggau grafik ti udah mansang ngagai jalai cherita ti narit ati. Orang Jepun, ari nembiak mit nyentukka orang besai tuai, gagit amat meda anime enggau macha manga. Sida ngumbai anime nyadi sebagi ari pengidup sida.

Sida ngumbai anime nyadi sebagi ari pengidup sida. Tu meh utai ti ngasuh sekeda stesyen televisyen kabel tebilang enggau filem kartun sida, baka Cartoon Network enggau Nickelodeon ti ngeluarka kartun sida. Diatu anime udah nyadi dagang ti mai penguntung ngagai sekeda orang, lalu mayuh orang beambi ulih ari pekara tu dikena salah guna.

Penemu anime dikumbai animator. Bala animator gawa ba studio ngasilka anime. Ba studio nya, bisi beberapa iku animator ti bekerejasama ngasilka anime ti bekualiti. Taja pia, amat sayau, gaji bala animator tu chukup mit enti dibanding enggau pengawa sida ti bebendar. Tu ngasuh bala animator enggai gawa enggau profesyenal. Sida ngasaika nya enda berega enggau pengawa ti udah digaga sida. Bala animator tu suah dikumbai "artis bayang". Laban sida gawa baka artis ti nguji ngemeratka elemen cherita enggau elemen intrinsik.

Pengawa lanun mega ngasuh bala animator tusah deka bulih penguntung penuh ari asil pengawa sida ti bebendar, taja pan dipeda bisi mega "gosip" ti madahka bisi pengeluar anime ti ngagihka asil sida di luar saluran dagang rasmi enggau tuju deka ngepopularka agi pengawa sida kerja.

Bisi orang ke Jepun belajar ngaga anime laban sida bisi minat pengudah meda bemacham anime ti udah ngerembai ngagai mayuh bengkah endur di dunya tu. Bisi mega piak ti ngaga karya ti sebaka tauka engka mega nunda tukuh anime, ambika chunto Korea Selatan enggau beberapa buah menua Asia bukai.

Teknologi grafik komputer enggau ke bukai udah ngemuntangka pengawa ngaga anime kemaya hari tu, ketegal tu, bisi orang ngumbai kualiti seni iya baruh agi ari anime kelia. Semina patut diperatika kualiti imej kemaya hari tu nyamai agi dipeda sereta mudah agi diperetika laban imej nya lebih proporsional sereta chura iya terang agi, ditambah enggau bisi teknologi definisyen tinggi.
Augustine ari Hippo

**Augustine ari Hippo** (; 13 November 354 – 28 Ogos 430), mega dikelala enggau nama **Sante Augustine**, nya siku raban teologi enggau filosofi ti datai ari bansa Berber sereta nyadi bishop Hippo Regius ba Numidia, Afrika Utara ke maya nya dipegai Empayar Rome. Tulis iya bangat merangsang filosofi Barat enggau Kristian Barat, sereta iya dikumbai Apai Gerija Latin maya Jeman Patristik. Pengawa iya ti pemadu beguna iya nya *[[The City of God]]*, *[[De Doctrina Christiana|On Christian Doctrine]]*, enggau *[[Confessions (Augustine)|Confessions]]*.

## Malin
Debak

**Debak** nya siti mengeri mit ti bepalan ba Begian Betong, Sarawak. 

## Sejarah
Enda ditemu maya mengeri Debak tu udah ditumbuhka. Ba pun taun 1980-an, siti penusah angus udah nyadi ba pasar Debak. Pasar ke bisi diatu udah digaga baru maya taun 1989.

## Malin
Faustina Kowalska

**Maria Faustyna Kowalska**, (nama ada **Helena Kowalska**; 25 Ogos 1905&nbsp;– 5 Oktober 1938) nya siku nan Katolik ari Poland. Faustyna, ti tebilang enggau sepil "**Faustina**", bisi pemandang ari Jesus Kristus ti meri peransang ngagai pengangkun Pengasih Besai Allah Taala, nya alai iya kekadang dikumbai "sekretari" Pengasih Besai Allah Taala.
Sepemanjai pengidup iya, Kowalska diriput bisi penampak ari Jesus sereta randau enggau iya, ti ditulis iya dalam diari iya, ke dipansutka udah nya enggau tajuk **. Biografi iya, maya iya enggau Kongregasyen ungkup Kebuah Sante, ngambi randau iya enggau Jesus bekaul enggau Pengasih Allah Taala.
Maya iya umur 20, iya seretai siti konven ba Warsaw. Udah nya, iya dipindahka ngagai Płock lalu ngagai Vilnius, alai iya betemu enggau Apai Michał Sopoćko, ti nyadi peninga pengaku penyalah iya sereta penulung apiritual iya. Paderi nya nyukung pengangkun iya ngagai Pengasih Allah Taala. Enggau bantu paderi tu, Kowalska meri tanggungpengawa ngagai siku artis deka ngelukis gambar Pengasih Allah Taala keterubah, bepelasarka pemandang iya enggau Jesus. Apai Sopoćko ngerami Misa enggau penatai gambar tu maya Hari Minggu Baruh, ti mega dikelala enggau nama Hari Minggu Kedua Easter tauka (baka ditumbuhka Pope John Paul II), Hari Minggu Pengasih Allah Taala. Gerija Katolik meri kanon Kowalska nyadi sante maya 30 April 2000. Mistik nya dikelas nyadi liturgi dara sereta dipebasa dalam gerija Katolik nyadi "Rasul Pengasih Allah Taala". Pendam iya ba dalam Sanktuari Pengasih Allah Taala, Kraków-Łagiewniki, alai iya ngabiska pengujung pengidup iya enggau betemu enggau orang ke ninga pengaku penyalah iya Józef Andrasz, ti mega nyukung pesan pengasih nya. 

## Kereban sanding
Jaku Seberuang

**Jaku Seberuang** tauka **Jaku Dayak Seberuang** nya siti pampang jaku-jaku Ibanik ti dikena raban bansa Seberuang ari Kabupaten Sintang, Kalimantan Barat, Indonesia.

## Kereban sanding
Pelilih Menua Lawas

**Pelilih Menua Lawas** nya siti pelilih menua ti bepalan ba timur Sarawak, Malaysia. Pelilih menua tu dipegai Begian Limbang. Indu nengeri pelilih menua tu iya nya Pasar Lawas. Pelilih menua tu dipelaba mungkur pemesai 3,811 kilometer persegi lalu penyampau tubuh 36,604 iku orang maya taun 2020. Majoriti orang ke diau ba pelilih menua tu bebanaa Lun Bawang, Kedayan, Murut enggau Melayu.

## Sejarah
Keterubah iya, Lawas nya bagi ari Empayar Brunei sebedau dipajakka ngagai Serikat Borneo Utara British. Maya 5 Januari 1905, kandang menua Sungai Lawas udah diberi Syarikat Borneo Utara British ngagai Sarawak, enggau sempekat ari perintah British. Kandang menua Sungai Trusan nya di baruh perintah Sarawak kenyau 3 Januari 1885, lalu dipasukka di baruh Baegian Keempat beserimbai enggau Kidurong enggau Baram. Kandang menua Sungai Lawas tu lalu dipegulaika enggau kandang menua Sungai Trusan lalu numbuhka pelilih menua baru iya nya Lawas. Udah nya, pelilih menua tu dipasukka ngagau Begian Kelima beserimbai enggau pelilih menua Limbang.

## Malin
Ba'kelalan

**Ba'kelalan** nya kandang menua ti ngundan semilan kampung ba Tanah Tinggi Maligan di Begian Limbang, Sarawak, Malaysia urung  atas tikas tasik sereta 4&nbsp;km ari garis entara menua ba Kalimantan, Indonesia enggau 150&nbsp;km ari mengeri ti pemadu semak, iya nya Lawas.

## Etimologi
Nama Ba’Kelalan datai ari Sungai Kelalan lalu Ba’ mai reti *tanah paya* dalam jaku Lun Bawang.

## Demografi
Bansa ke mayuh nguan kandang menua tu iya nya bansa Lun Bawang. Tebal agi orang Lun Bawang bepengarap Kristian ari denominasyen Sidang Injil Borneo. Gerija nya institusyen ti pemadu beguna lalu tiap kampung ditu ngembuan gerija kediri. Servis gerija enggau aum sembiang suah digaga ditu. Ketegal denominasyen sida nagang pengirup alkohol, pemansut asil padi udah majak niki.

## Penyanding